ಡಾಲಿ-ಅದಿತಿ ನಟನೆಯ `ಜಮಾಲಿಗುಡ್ಡ’ ಚಿತ್ರದ ಡಬ್ಬಿಂಗ್ ಸ್ಟಾರ್ಟ್

ಸ್ಯಾಂಡಲ್‌ವುಡ್‌ನಲ್ಲಿ `ಒನ್ಸ್ ಅಪಾನ್ ಎ ಟೈಮ್ ಇನ್ ಜಮಾಲಿಗುಡ್ಡ’ ಚಿತ್ರದ್ದೇ ಸುದ್ದಿ ಸದ್ದು. ಇತ್ತೀಚೆಗಷ್ಟೇ ಚಿತ್ರೀಕರಣ ಕಂಪ್ಲೀಟ್ ಆಗಿದ್ದು, ಇದೀಗ ಚಿತ್ರದ ಡಬ್ಬಿಂಗ್ ಶುರುವಾಗಿದೆ. ಸಿನಿಮಾದ ಡಬ್ಬಿಂಗ್ ಕುರಿತು ಚಿತ್ರತಂಡ ವಿಡಿಯೋ ಝಲಕ್‌ನ್ನು ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಂಡಿದ್ದಾರೆ.

View this post on Instagram

A post shared by Niharika Movies (@niharikamoviesofficial)

ನಟ ರಾಕ್ಷಸ ಡಾಲಿ ಧನಂಜಯ್ ಮತ್ತು ಅದತಿ ಪ್ರಭುದೇವಾ ನಟನೆಯ ಬಹುನಿರೀಕ್ಷಿತ ಚಿತ್ರ `ಒನ್ಸ್ ಅಪಾನ್ ಎ ಟೈಮ್ ಇನ್ ಜಮಾಲಿಗುಡ್ಡ’ ಚಿತ್ರ ಶುರುವಾದಗಿನಿಂದ ಹಲವು ವಿಚಾರಗಳಿಂದ ಚಿತ್ರ ಸುದ್ದಿ ಮಾಡ್ತಿದೆ. ಇತ್ತೀಚಗಷ್ಟೇ ಚಿತ್ರೀಕರಣ ಕಂಪ್ಲೀಟ್ ಆಗಿದ್ದು, ಇದೀಗ ಡಬ್ಬಿಂಗ್ ಕೆಲಸ ಕೂಡ ಭರದಿಂದ ಸಾಗುತ್ತಿದೆ.

90ರ ದಶಕದ ರೆಟ್ರೋ ಸ್ಟೈಲ್ ಟ್ರಾವೆಲಿಂಗ್ ಲವ್ ಸ್ಟೋರಿ ಹೇಳಲು ಡಾಲಿ ಮತ್ತು ಅದಿತಿ ಬರುತ್ತಿದ್ದಾರೆ. ಚಿತ್ರದಲ್ಲಿ ಡಾಲಿ ಬಾರ್ ಸಪ್ಲೈಯರ್ ಪಾತ್ರಕ್ಕೆ ಜೀವ ತುಂಬಿದ್ದು, ನಟಿ ಅದಿತಿ ಮಸಾಜ್ ಪಾರ್ಲರ್‌ನಲ್ಲಿ ಕೆಲಸ ಮಾಡುವ ಹುಡುಗಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರಿಬ್ಬರ ನಡುವೆ ಪ್ರೇಮ ಹುಟ್ಟಿ ನಂತರ ಏನಾಗುತ್ತದೆ ಅನ್ನೋದನ್ನ ತೋರಿಸಲು ನಿರ್ದೇಶಕ ಕುಶಾಲ್ ಗೌಡ ಸಜ್ಜಾಗಿದ್ದಾರೆ. ಈಗಾಗಲೇ ಚಿತ್ರೀಕರಣ ಕಂಪ್ಲಿಂಟ್ ಆಗಿದ್ದು, ಡಬ್ಬಿಂಗ್‌ನತ್ತ ಮುಖ ಮಾಡಿದೆ ಚಿತ್ರತಂಡ.

ಡಬ್ಬಿಂಗ್ ಸ್ಟುಡಿಯೋಗೆ ಭೇಟಿ ನೀಡಿ, ಪೂಜೆ ನಂತರ ಡಬ್ಬಿಂಗ್‌ಗೆ ನಟಿ ಅದಿತಿ ಸಾಥ್ ಕೊಟ್ಟಿದ್ದಾರೆ. ಜೀವ ತುಂಬುದ ಘಳಿಕೆ ಅಂತಾ ಹೇಳಿ ಡಬ್ಬಿಂಗ್ ಶುರುಮಾಡಿರೋ ಅದಿತಿ ಮಾತುಗಳು ಗಮನ ಸೆಳೆಯುತ್ತಿದೆ. ಸದ್ಯ ಈ ವಿಡಿಯೋ ವೈರಲ್ ಆಗುತ್ತಿದೆ. ಇದನ್ನೂ ಓದಿ: ಅಮ್ಮನ ಜತೆ ತಾರೆಯರ ಅಪರೂಪದ ಫೋಟೋಗಳು

`ಒನ್ಸ್ ಅಪಾನ್ ಎ ಟೈಮ್ ಇನ್ ಜಮಾಲಿಗುಡ್ಡ’ ಚಿತ್ರದ ಡಾಲಿ ಮತ್ತು ಅದಿತಿ ಲುಕ್ ನೋಡಿರೋ ಅಭಿಮಾನಿಗಳಲ್ಲಿ ಪಾತ್ರದ ಕುರಿತು ಕುತೂಹಲ ಹುಟ್ಟು ಹಾಕಿದೆ. ನವಿರಾದ ಹೊಸ ಪ್ರೇಮ ಕಥೆ ನೋಡಲು ಫ್ಯಾನ್ಸ್ ಕಾತರದಿಂದ ಕಾಯ್ತಿದ್ದಾರೆ.